CELEX: 52005PC0238
Language: fi
Date: 2005-06-06
Title: Ehdotus: neuvoston asetus asetuksen (EY) N:o 3317/94 muuttamisesta kalastuslisenssihakemusten kolmansille maille toimittamisen osalta

Tärkeä oikeudellinen huomautus

|

52005PC0238

Ehdotus: neuvoston asetus asetuksen (EY) N:o 3317/94 muuttamisesta kalastuslisenssihakemusten kolmansille maille toimittamisen osalta  /* KOM/2005/0238 lopull. */  

	[pic] | EUROOPAN YHTEISÖJEN KOMISSIO |Bryssel 06.06.2005KOM(2005) 238 lopullinen2005/0110 (CNS)Ehdotus:NEUVOSTON ASETUSasetuksen (EY) N:o 3317/94 muuttamisesta kalastuslisenssihakemusten kolmansille maille toimittamisen osalta(komission esittämä)PERUSTELUTSopimuspuolet käynnistävät ennen kalastussopimuksen pöytäkirjan voimassaoloajan päättymistä neuvottelut kalastussopimuksen pöytäkirjan uusimiseksi. Kun kalastussopimuksen pöytäkirjan uusimista koskeva neuvotteluprosessi saadaan päätökseen, sopimuspuolet parafoivat uuden pöytäkirjan ja sen liitteiden lisäksi myös kirjeenvaihdon, joka koskee uuden pöytäkirjan väliaikaista soveltamista siten, ettei yhteisön laivaston kalastustoiminta kyseisen kolmannen maan talousvyöhykkeellä keskeydy edellisen pöytäkirjan voimassaoloajan päättymisen ja neuvoteltavana olevan uuden pöytäkirjan välisenä aikana. Useimmissa tapauksissa täksi väliaikaisen soveltamisen alkua koskevaksi päivämääräksi vahvistetaan edellisen pöytäkirjan päättymistä seuraava päivä.Kun kaikki nämä asiakirjat on parafoitu, komission yksiköt käynnistävät tarvittavan menettelyn, joka johtaa komission viralliseen ehdotukseen, joka toimitetaan sitten neuvostolle hyväksyttäväksi. Menettelyssä on kaksi osaa: neuvoston asetus, johon liittyy Euroopan parlamentin lausunto, ja neuvoston päätös, jossa vahvistetaan jäsenvaltioiden kalastusmahdollisuudet ja hyväksytään pöytäkirjan väliaikaista soveltamista koskeva kirjeenvaihto. Menettely voi kestää useita kuukausia. Toisen osan tarkoituksena on ennakoida neuvoston päätöksentekohetkeä. On kuitenkin mahdollista, että neuvoston säädös annetaan vasta useita kuukausia kirjeenvaihdossa vahvistetun, väliaikaista soveltamista koskevan päivämäärän jälkeen, koska neuvottelujen päättymispäivä riippuu kolmannesta maasta.Jotta uuden pöytäkirjan mukaisia kalastusmahdollisuuksia voitaisiin tällä välin käyttää, tällä ehdotuksella pyritään siihen, että komissio voisi viipymättä käsitellä jäsenvaltioiden kalastusmahdollisuushakemukset ja toimittaa ne kolmannelle maalle. On yhteisön edun mukaista pyrkiä välttämään kalastustoiminnan väliaikainenkin keskeytyminen, joka olisi vahingollista niin Euroopan yhteisölle kuin kyseessä oleville kalastuslaivastoillekin.Kalastussopimuksen uuden pöytäkirjan väliaikaista soveltamista koskevaa kirjeenvaihtoa ja jäsenvaltioiden kalastusmahdollisuuksien jakamista koskevaa neuvoston säädöstä odotettaessa tässä ehdotuksessa annetaan väliaikaiset säännökset, joiden nojalla komissio voi toimittaa kalastuslisenssihakemukset kolmannelle maalle käyttäen sopimuksen jakoperusteita ja ottaen huomioon suhteellisen vakauden periaatteen. Kolmas maa voi tällöin myöntää lisenssit ja antaa niitä hakeneille aluksille luvan kalastaa kyseessä olevalla talousvyöhykkeellä kirjeenvaihdossa vahvistetun päivämäärän mukaisesti, jos kaikki uudessa pöytäkirjassa vaaditut edellytykset täyttyvät. Koska ehdotus koskee ainoastaan sopimuksen uusimista, voimassa olevia jakoperusteita voidaan käyttää muuttumattomina, jolloin mahdolliset uudet jakoperusteet vahvistetaan muilla säädöksillä.EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 37 artiklan,ottaa huomioon komission ehdotuksen[1],ottaa huomioon Euroopan parlamentin lausunnon[2],ottaa huomioon Euroopan talous- ja sosiaalikomitean lausunnon[3],sekä katsoo seuraavaa:(1) Yhteisön ja kolmansien maiden välillä tehtyjen kalastussopimusten mukaisesti sopimuspuolet aloittavat ennen kunkin pöytäkirjan voimassaoloajan päättymistä neuvottelut päättääkseen yhteisymmärryksessä uuden pöytäkirjan sisällöstä seuraavan kauden osalta ja, kun pöytäkirjasta on päästy sopimukseen, parafoivat kirjeenvaihdon, joka koskee sen väliaikaista soveltamista tietystä päivämäärästä alkaen, jotta kalastustoimia voitaisiin jatkaa.(2) Kalastussopimuksen mukaisesti kolmannen maan vesialueilla harjoitettavan kalastuksen hyväksymistä koskevista yleisistä säännöistä 22 päivänä joulukuuta 1994 annetun neuvoston asetuksen (EY) N:o 3317/94[4] 5 artiklan 2 kohdan mukaisesti komissio tutkii jokaisen jäsenvaltion hakemukset ottaen huomioon kalastusmahdollisuudet, jotka sille on myönnetty, ja toimittaa ne kyseiselle kolmannelle maalle.(3) Jos uuden pöytäkirjan väliaikaista soveltamista koskevaan kirjeenvaihtoon ja jäsenvaltioiden kalastusmahdollisuuksien jakamista koskevaan neuvoston säädökseen liittyvää hyväksymismenettelyä ei voida saattaa päätökseen ennen väliaikaista soveltamista koskevaa päivämäärää, olisi yhteisön alusten kalastustoiminnan keskeytymisen välttämiseksi annettava väliaikaiset säännökset, joiden nojalla komissio voi toimittaa kalastuslisenssihakemukset kyseiselle kolmannelle maalle ottaen huomioon suhteellisen vakauden periaatteen.(4) Asetus (EY) N:o 3317/94 olisi sen vuoksi muutettava,ON ANTANUT TÄMÄN ASETUKSEN:1 artiklaLisätään asetuksen (EY) N:o 3317/94 5 artiklan 2 kohtaan alakohta seuraavasti:”Jos neuvosto ei ole vielä antanut säädöstä, joka koskee kolmannen maan kanssa tehdyn kalastussopimuksen uuden pöytäkirjan väliaikaista soveltamista ja jossa vahvistetaan kalastusmahdollisuuksien jako jäsenvaltioiden kesken, komissio toimittaa kolmannelle maalle lisenssihakemukset ensimmäisen alakohdan mukaisesti, sanotun kuitenkaan rajoittamatta neuvoston myöhemmin antamien säännösten soveltamista. Komissio soveltaa hakemuksia toimittaessaan edellisen pöytäkirjan nojalla voimassa olleita jakoperusteita.”2 artiklaTämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä .Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.Tehty BrysselissäNeuvoston puolestaPuheenjohtaja [1] EUVL C ,, s. .[2] EUVL C ,, s. .[3] EUVL C ,, s. .[4] EYVL L 350, 31.12.1994, s. 13.